August Wilhelm Schlegel

August Wilhelm von Schlegel (født 8. september 1767 i Hannover, død 12. mai 1845 i Bonn) var en tysk litteraturhistoriker, oversetter, forfatter, indolog og filosof. Sammen med broren Friedrich Schlegel regnes han som grunnlegger av den tyske romantikken.

Biografi

Bakgrunn
August Wilhelm Schlegel var sønn av den lutherske pastoren Johann Adolf Schlegel. Han studerte teologi og filologi ved universitetet i Göttingen. Der fulgte han forelesninger blant annet under filologen Christian Gottlob Heyne og ble kjent med Gottfried August Bürger, som vakte hans interesse for Shakespeare. Også estetikeren Friedrich Ludewig Bouterweck støttet og påvirket hans studier og gryende forfatterskap.

Virke
Årene 1791–95 var han huslærer i hjemmet hos en rik bankier i Amsterdam. Schlegel var i nogle år huslærer hos en rig bankier i Amsterdam. Han slo seg så ned i Jena, hvor han sammen med blant andre sin hustru Caroline Schlegel, sin bror Friedrich Schlegel og dennes hustru Dorothea Schlegel, Johann Gottlieb Fichte, Ludwig Tieck og Novalis dannet en krets som virket bestemmende på fremveksten av den romantiske skolen. 

Sammen med broren utga han i årene 1798–1800 tidsskriftet Athenaeum. Han skrev dessuten på en oversettelse av Shakespeares skuespill, som utkom i årene 1797–1810 og fremdeles regnes som de beste tyske oversettelsene.

Etter oppløsningen av ekteskapet med Caroline Schlegel var han i årene frem til 1817 husvenn hos Madame de Staël på slottet Coppet ved Genfersjøen, og fulgte henne på reiser i Tyskland, Østerrike, Russland og Sverige. 

I årene 1813-1814 var han betalt pamflettist for den svenske kronprins Carl Johan, og fulgte ham på felttoget på kontinentet. 

I 1818 ble han utnevnt til professor i litteratur ved universitetet i Bonn, og vendte tilbake til filologien, særlig den indiske. Sammen med Wilhelm von Humboldt og Franz Bopp er han en av grunnleggerne av den sammenlignende språkforskningen. Han innførte i Tyskland studiet av den sanskritiske litteraturen og kom derignennom til å virea befruktende på den indiske filologi og den indoeuropeiske språkvitenskap, selv om han også med sin stridbare natur i språkspørsmål kom i konflikt med sin store samtidige Franz Bopp.  

Som professor fremmet han sanskritstudiet. Det gjorde han ikke bare med sin lærer- og forfattervirksomhet, men også ved å innrette et trykkeri for sanskrittrykk med sanskrittyper. Hans fremste arbeider på det indologiske område er Indische Bibliothek (3 bind, 1823-30) samt opplag av Bhagavad-Gita (med latinsk oversettelse 1823), Rāmāyana (1829-46; ufullbyrdet) og Hitopadeça (med latinsk oversettelse 1829). 

Mens hans bror Friedrich gikk over til katolisismen, holdt han fast ved protestantismen. Men som årene gikk, trådte adskillige
uheldige karaktertrekk frem hos ham, især vokste hans forfengelighet og hans følelse av adelig fornemhet i uhyggelig grad. Hans gamle elev fra Bonn Heinrich Heine skånte ham ikke for satiriske angrep. 

August Wilhelm Schlegel var også virksom som skald. Hans Gedichte (1800), det av Goethe i Weimar utgitte antikke skuespillet Ion (1803) og hans øvrige verker (Poetische Werke, 2 bind, 1811) vitner om hans forfatterskap. De er skrevet med formsbeherskelse, men Schlegel oppvist kun i refleksjonsstykker (for eksempel Rom, sonetter og epigram), særligi satirer (fremst den komiske Ehrenpforte und Triumphbogen für den Theaterpräsidenten von Kotzebue, 1800), selvstendighet og kraft.

Referanser

Litteratur 
 Michael Bernays: Zur Entstehungsgeschichte des Schlegelschen Shakespeare. Leipzig 1872 (Digitalisat; Neuausgabe: Celtis, Berlin 2013, ISBN 978-3-944253-02-2).
 Ernst Behler: Die Theorie der Kunst ist ihre Geschichte: Herder und die Brüder A. W. Schlegel. In: Ders.: Studien zur Romantik und zur idealistischen Philosophie. Bd. 2. Paderborn 1993, S. 187–205.
 Ernst Behler: Die Zeitschriften der Brüder A. W. Schlegel. Ein Beitrag zur Geschichte der deutschen Romantik. Darmstadt 1983.
 Ernst Behler: Sokrates und die griechische Tragödie: Nietzsche und die Brüder A. W. Schlegel über den Ursprung der Moderne. In: Ders.: Studien zur Romantik und zur idealistischen Philosophie. Bd. 2. Paderborn 1993, S. 143–156.
 Peter Gebhardt:  A. W. Schlegels Shakespeare-Übersetzung: Untersuchungen zu seinem Übersetzungsverfahren am Beispiel des Hamlet. Vandenhoeck & Ruprecht, Göttingen 1970 (Digitalisat).
 
 Agnes Kornbacher: August Wilhelm Schlegels Einfluß auf den Aufsatz ‚Über epische und dramatische Dichtung von Goethe und Schiller’ (1797). In: Goethe-Jahrbuch 115 (1998), S. 63–67.
 York-Gothart Mix: Kunstreligion und Geld. Ludwig Tieck, die Brüder Schlegel und die Konkurrenz auf dem literarischen Markt um 1800. In: Institut für deutsche Literatur der Humboldt-Universität zu Berlin (Hrsg.) unter Mitarbeit von Heidrun Markert: „lasst uns, da es uns vergönnt ist, vernünftig seyn!“ Ludwig Tieck (1773–1853). Peter Lang, Berlin u. a. 2004, ISBN 978-3039104192, S. 241–258. 
 York-Gothart Mix, Jochen Strobel (Hrsg.): Der Europäer August Wilhelm Schlegel. Romantischer Kulturtransfer – romantische Wissenswelten. Walter de Gruyter, Berlin 2010, ISBN 978-3-11-022846-5.
 
 Günter Niggl: Die Anfänge der romantischen Literaturgeschichtsschreibung: Friedrich und August Wilhelm Schlegel. In: Ders.: Studien zur Literatur der Goethezeit. Berlin 2001, S. 247–263.
 Roger Paulin: The life of August Wilhelm Schlegel. Cosmopolitan of art and poetry. Open Book Publishers, Cambridge 2016, ISBN 978-1-909254-96-1.
 Ulrike Schenk-Lenzen: Das ungleiche Verhältnis von Kunst und Kritik. Zur Literaturkritik August Wilhelm Schlegels. Würzburg 1991.
 Ruth Schirmer: August Wilhelm Schlegel und seine Zeit. Ein Bonner Leben. Bouvier, Bonn 1986, ISBN 3-416-01990-3.
 Andreas Wistoff: Die deutsche Romantik in der öffentlichen Literaturkritik. Die Rezensionen zur Romantik in der „Allgemeinen Literatur-Zeitung“ und der „Jenaischen Allgemeinen Literatur-Zeitung“ 1795–1812. Bonn, Berlin 1992.

Eksterne lenker 
 
 
 
 
 

Tyske filosofer
Tyske indologer
Personer fra Hannover